Puko

Ko e puko ko e fuʻu ʻakau lahi ʻaupito ia, mahalo pē mita ʻe 20 ʻi ʻolunga, kā ʻoku ʻikai ha meʻa ʻoku ke lava ngāueʻaki. Neongo, taimi ʻe niʻihi ʻoku tupu pē ki he mita ʻe 2 ʻi ʻolunga pe ofi ki ai. ʻOku lahi ngaahi fuʻu ʻi he matātahi.

ʻOku ui ko e fotulona ʻe Yuncker, kā naʻa ne fakafetongi kinaua. Ko e fotulona ʻoku tupu foki ʻi he matātahi, kā ʻoku kehe ʻaupito. Ko e meʻa fakangalingalikehe ʻoku ʻi ai ʻa e fetongi tatau ʻi he ngaahi lea kehe.

ʻOua ʻe fakapuputuʻu mo e touhuni, ʻoku tatau ʻa e ʻasi ʻo hona lou, kae ʻoku kehe ko e toenga. Ko e fuʻu lahi ʻa e ʻakaú ni.

Ngaahi faʻahinga kehekehe
pukovili Gyrocarpus americanus (Hernandiaceae); ko e tenga ʻoku ʻi ai ʻene kapakau, ʻoku vili ʻi he tō ki lalo
puko; ko e fakakeheʻi ʻo e fusi
puko; ko e faʻahinga mei he kāinga ʻo e polo

Hingoa ʻi he ngaahi lea kehe
pukasea (lea fakaniuē)
pukotala (lea fakaʻuvea, Hernandia peitata) ko e puko ʻoku tala?
puka (lea fakafutuna, Hernandia peitata)
puka, puatea (lea fakahauaiʻi)
puʻavai (lea fakahaʻamoa)
puka, pukatea, puka Avarua (lea fakakuki)
puʻatea (lea fakatahisi)
pukavai (lea fakatūvalu)
buka (lea fakafisi)

Toe meʻa kehe
ʻI he taimi tukufakaholo naʻe lava lea ʻa e ngaahi fuʻu puko. Vakai ki he folau ʻa Kae.

Tataku
Hokohoko ngaahi ʻakau; Vaʻa fekumi ngoue Vainī
Tongan dictionary; C.M. Churchward
Multipurpose trees for agroforestry in the Pacific islands; R.R. Thaman, C.R. Elevitch, K.M. Wilkinson
Flowers of the Pacific island seashore; W.A. Whistler; ISBN 978-0-8248-1528-8
Plants of Tonga; T.G. Yuncker; BPB bulletin 220, Honolulu 1959
D.R. Drake, Rain forest vegetation of ʻEua Island, New Zealand Journal of Botany 34, 1996